Carcharodon carcharias (Linnaeus, 1758) 


en el 


Plistoce superior de Mallorca 


Damià VICENS i Francesc GRACIA 





SOCIETAT D'HISTÒRIA 
NATURAL DE LES BALEARS 


Vicens, D. i Gracia, F. 1999. Carcharodon carcharias (Linnaeus, 1758) en el 
Plistocè superior de Mallorca. Boll Soc. Hist. Nat. Balears, 42: 167-170. ISSN 
0212-260X. Palma de Mallorca. 


Es cita per primera vegada Carcharodon carcharias a un dipòsit del Quaternari 
a les Illes Balears. El material trobat és una dent fòssil procedent del jaciment 
del Plistocè superior de Son Real a l'Illa de Mallorca. 

CARCHARODON CARCHARIAS (LINNAEUS, 1758) IN UPPER 
PLEISTOCENE FROM MALLORCA. Carcharodon carcharias is cited for the 
first time in a Quaternarian deposit in the Balearic Islands. The material found 
consists of a fossil tooth coming from the Upper Pleistocene deposit of Son 
Real, in the island of Mallorca. 

Introducció 


La major part dels jaciments del 
Quaternari marí de Mallorca, són dipòsits de 
platges i els fòssils que més abunden són els 
molluscs (Cuerda, 1975; 1987). També s'han 
citat altres grups taxonòmics com: equínids, 
crustacis o peixos (Cuerda, 1975, Cuerda el 
al., 1989-90). 

El material ictiológic citat en el 
Quaternari mallorquí és escàs (Bauzà, 1981), 
i la majoria són dents d'espècies de la família 
Sparidae (Taula 1). Cal destacar que s'han 
citat dues espècies, Labrodon multidens i 
Diplodus jomnitamus (en el treball original 
Sargus oweni), que són alienes del 
Quaternari, i són fòssils reelaborats que 


provenen dels dipòsits neogens propers, on el 
material ictiològic trobat (dents, vèrtebres, 
espines caudals, otòlits, etc.) és nombrós 
(Gómez, 1919, Bauzà, 1978). 

També s'ha trobat abundant material 
ictiològic a Eivissa, en el jaciment Plio- 
quaternari d'es Pouás (Alcover et al., 1994) 
procedent del regurgitat d'espècies que niaven 
o es refugiaven en aquest indret. Aquest ma- 
terial està dipositat a la collecció de 
vertebrats "Museu de la Naturalesa de les 
Illes Balears”, actualment en estudi (com. 
pers. P. Bover). 

A Menorca, Mercadal (1959) cita la 
troballa d'una dent d'Odontaspis sp. a una 

Taula 1. Material ictiológic trobat en el Quaternari de Mallorca. 
Table 1. Icthyologic material found within the Quaternary of Mallorca. 




















Material Tàxon Jaciment L Edat Referència ] 
1 dent Sargus oweni Can Picafort Quaternari Bauzà (1946a) 
l os faringic | Labrodon multidens | Llevant de Palma Quaternari Bauza (1954) 
2 dents Diplodus vulgaris Punta de na Foguera | Quaternari Bauza (1981) 
1 dent Diplodus vulgaris Pedrera de s'Ónix Plio-Quaternari | Bauzá (1981) 
1 otòlit Corvina nigra Punta de na Foguera | Quaternari Bauza (1981) 
4 dents Fam. Sparidae Sa Tanca de sa Torre | Neotirreniá Cuerda et al. (1989-90) 
3 dents Fam. Sparidae Frontó des Molar Neotirrenià Vicens et al. (1998) 








duna quaternària a la Cala de Llucalari. És 
molt probable que es tracti d'un fòssil 
reelaborat procedent del Miocè. 


Consideracions sobre el jaciment 
de Son Real 


Cuerda et al. (1991) i Vicens i Gracia 

(1998) donen la situació i descripció 
estratigràfica del jaciment de Son Real. En 
aquest jaciment es troben dipòsits amb fauna 
termòfila de l'Eutirrenià i uns altres sense 
fauna càlida, considerats del Neotirrenià. 
El dipòsit Eutirrenià està constituit per llims 
vermellosos a on es trobà Barbatia plicata, 
Strombus bubonius, Cymatium costatum, 
Cantharus viverratus i Conus testudinarius, 
molluscs termòfils característics d'aquest pis 
a Mallorca. El dipòsit Neotirrenià està format 
per arenes llimoses de color vermellós, poc 
consistents, amb abundant fòssils de bivalves 
i no s'hi ha trobat cap espècie termòfila. 
Juntament amb aquesta fauna es va extreure 
amb relativa facilitat una dent fòssil de tauró, 
al nivell considerat Neotirrenià i situat en el 
marge oriental de la desembocadura del 
torrent de Son Real. 

Una visita recent al jaciment ens ha fet 
veure que el que vàrem: considerar calcàries 
del Miocè de color blanquinós, contenen 
fragments de Cantharus viverratus i altres 
espècies de molluscs quaternaris. En realitat 
es tracta d'un dipòsit de platja de l'Eutirrenià 


molt cimentat, i la semblança amb les cal- 
càries del Miocè presents a prop d'1 km de la 
desembocadura del torrent ens va dur a la 
confusió. Seria oportú realitzar un treball 
estratigràfic més acurat de tota la zona. 


Distribució de Carcharodon carcharias 


Entre el material estudiat es va trobar 
una dent de tauró, que fou assignada a 
Carcharodon carcharias (tauró blanc). 

La dent fòssil trobada presenta la major 
part de la corona, faltant-li l'arrel (Fig. 1). 
Les característiques morfològiques són pròpies 
del gènere Carcharodon, dents triangulars 
amb vores serrades (Lozano, 1928). Trobar-la 
dins un dipòsit del Plistocè superior, i la seva 
morfologia i mida, ens han duit a aquesta 
determinació. Es tracta d'una dent anterior de 
la mandíbula superior d'un exemplar de talla 
compresa entre 3 m i 3,5 m (G. Morey, com. 
pers.). 

C. carcharias és una espècie vivent que 
es troba a tots els oceans encara que no és 
molt abundant. Són d'hàbits pelàgics i litorals 
i a vegades semioceànics. Viuen, preferent- 
ment, en aigües somes properes a la costa, i 
arriben a penetrar a platges i badies de poc 
calat. Possiblement pot superar els 8 m de 
longitud, però el major individu registrat fou 
de 640 cm de longitud i 3220 kg de pes 
(Moreno, 1995). 

Fig. 1. Dent anterior de la mandíbula superior 
corresponent a un exemplar de talla compresa 
entre 3 m i 3,5 m de Carcharodon carcharias 
procedent del jaciment del Plistocè superior de Son 
Real (Mallorca). Escala de la barra 10 mm. 

Fig. 1. Anterior tooth of the upper jaw belonging 
to a 3-3,5 m long Carcharodon carcharias indivi- 


dual found in the Upper Pleistocene deposit of 


Son Real (Mallorca). Bar scale: 10 mm. 


C. carcharias ha estat citat a Mallorca 
(Lozano, 1928) i a la mar catalano-balear en 
diverses ocasions (Barrull, 1993; 1994). En el 
litoral ibèric, el varament més recent 
documentat és el d'un exemplar mascle de 
475 cm, el 17 de novembre de 1992 a la 
platja de la Mar Menuda a Tossa de Mar 
(Girona) (Barrull, 1993; 1994; Barrull i Mate, 
1996). 

C. carcharias es cita per primera ve- 
gada com a fòssil a Europa en el Burdigalià 
de Suïssa (Bauzà, 1946b). A Amèrica del 
Nord apareix en el Miocè superior (Applegate 
1 Espinosa-Arrabarrena, 1996). 

C. carcharias només ha estat citat com 
a fossil a Mallorca en una ocasió, correspo- 
nent al Miocè inferior de Sóller (Bauzà, 
1978). 

